**Sensorveiledning ved eksamen på** **emnet** **LSKNO11319-1 H21**

**Norsk 1 1.-7.trinn. Språk og litteratur**

Studiets læringsutbytte

Kunnskap

Kandidaten:

* har kunnskap om språket som system og språket i bruk, muntlig og skriftlig
* har kunnskap om lese- og skriveteorier som basis for læring og læringsprosesser etter den første opplæringen ved trinn 1 og 2
* har bred kunnskap om lese- og skrivestrategier som er aktuelle fra småskolen av
* har kunnskap om didaktisk forskning med relevans for utvikling av elevenes lesing og skriving
* har kunnskap om elevers leseroller, litteratur og litteraturteori med relevans for trinn 1-7

Ferdigheter  
  
Kandidaten:

* kan planlegge, vurdere og gjennomføre relevant undervisning i lesing og skriving for alle elever i trinn 1-7 og begrunne faglige valg ut fra teoribasert kunnskap og gjeldende styringsdokumenter
* kan stimulere elevers lesing i ulike sjangrer og medier
* kan bruke arbeidsmåter som fremmer elevenes forståelse, undring, kreativitet
* kan legge til rette for elevers skriving i ulike sjangrer og medier
* kan analysere og vurdere ulike elevers tekster ut fra ulike perspektiver på kunnskap og læring
* kan analysere og vurdere elevers lese- og skriveferdigheter og tilrettelegge opplæringen basert på elevers ulike behov

Generell kompetanse  
  
Kandidaten:

* har utviklet et overblikk over sammenhengen mellom muntlighet, lesing og skriving i ved trinn 1-7 og forstår disse ferdighetenes betydning for elevers videre læring og allmenndanning
* behersker begge målformer i norsk skriftlig

**Oppgavene:**

Det er to deloppgaver, A og B, som teller likt ved sensuren. Begge deloppgavene må hver for seg være bestått for at eksamen skal være bestått.

**Målform:**

De som skrev nynorsk ved eksamen i 2021, velger selv målform på begge tekster.

De som ikke skrev nynorsk ved eksamen i 2021 (eller ikke har tatt denne eksamen), skriver en bokmålstekst og en nynorsktekst ved dagens eksamen. Eksamenskontoret har oversikt over dette, og varsler sensorer om hvem (kandidatnummer) som må skrive begge målformer.

***Ved sensur*** *legges det vekt på følgende:*

* *tekstene svarer på oppgavene, og det vises kunnskap, ferdigheter og kompetanse i tråd med beskrivelser av læringsutbytte på emnet*
* *god språkføring med relevant bruk av fagbegreper*
* *god tekststruktur*
* *logisk sammenheng i resonnementer*
* *profesjonsperspektiv*

**Karaktersystemet**

[**https://www.hiof.no/studier/eksamen/karakter-og-sensur/karaktersystemet.pdf**](https://www.hiof.no/studier/eksamen/karakter-og-sensur/karaktersystemet.pdf)